stanford-oval/wikipedia huggingface dataset:
รถไฟฟ้าชานเมือง สายสีแดง
การให้บริการ > ผู้ให้บริการเดินรถไฟฟ้า

ในคราวการประชุมร่วมระหว่างการรถไฟแห่งประเทศไทย กระทรวงคมนาคม และคณะกรรมการนโยบายรัฐวิสาหกิจ หรือ คนร. เพื่อขออนุมัติโครงการส่วนต่อขยายรถไฟฟ้าเชื่อมท่าอากาศยานสุวรรณภูมิ ช่วงพญาไท - บางซื่อ - ดอนเมือง เมื่อ พ.ศ. 2559 คนร. ได้มีการพิจารณาเรื่องบทบาทการให้บริการระบบขนส่งมวลชนของการรถไฟแห่งประเทศไทยใหม่ โดย คนร. ลงมติให้ ร.ฟ.ท. เปิดประมูลหาเอกชนเข้ามาร่วมลงทุนและดำเนินโครงการทั้งส่วนของรถไฟฟ้าเชื่อมท่าอากาศยานสุวรรณภูมิในขณะนั้น และโครงการรถไฟฟ้าชานเมือง สายสีแดง ภายใต้กรอบการลงทุนแบบหุ้นส่วนมหาชน-เอกชน (Public-Private Partnership) ตามแต่เห็นสมควร อย่างไรก็ตาม ร.ฟ.ท. ได้ยื่นเรื่องขอทบทวนมติด้วยการขอรับโครงการรถไฟฟ้าสายสีแดงกลับมาบริหารเอง คนร. จึงมีมติให้ ร.ฟ.ท. จัดตั้งบริษัทเดินรถไฟฟ้าแห่งใหม่เพื่อขึ้นมาดำเนินการทดแทน โดยมีเงื่อนไขให้กระทรวงคมนาคมทำการประเมินตัวชี้วัดสมรรถนะหลัก (Key Performance Indicator: KPI) ของโครงการในระยะเวลา 5 ปี นับจากวันเปิดให้บริการ หากบริษัทดังกล่าวไม่สามารถดำเนินโครงการได้ตามแผน หรือเกิดกรณีแบบรถไฟฟ้าเชื่อมท่าอากาศยานสุวรรณภูมิขึ้น ร.ฟ.ท. จะต้องเปิดประมูลโครงการหาเอกชนเข้ามาดำเนินการทันทีโดยไม่มีข้อโต้แย้ง
โดย ร.ฟ.ท. ได้ยื่นเรื่องขอปรับสถานะของ รถไฟฟ้า ร.ฟ.ท. ใหม่ โดยปรับสถานะให้เป็นรัฐวิสาหกิจที่ถือหุ้นโดยกระทรวงการคลัง เพิ่มทุนจดทะเบียนบริษัทจาก 140 ล้านบาทเป็น 3,000 ล้านบาท พร้อมทั้งของบประมาณในการส่งเจ้าหน้าที่เข้าฝึกอบรมการใช้เครื่องกล และการเดินรถไฟฟ้า ณ​ ประเทศญี่ปุ่น เนื่องจากระบบอาณัติสัญญาณและระบบรถไฟฟ้าที่นำมาใช้งานเป็นระบบใหม่ที่ไม่เคยใช้งานในประเทศไทยมาก่อน จึงต้องมีการเรียนรู้ระบบเพื่อเตรียมความพร้อมล่วงหน้า และต่อมา ร.ฟ.ท. ได้อนุมัติสัญญาสัมปทานโครงการให้กับ รถไฟฟ้า ร.ฟ.ท. เป็นระยะเวลา 30 ปี พร้อมทั้งโอนระบบรถไฟฟ้าที่เป็นผลสำเร็จจากสัญญาที่ 3 ให้เป็นทรัพย์สินของ รถไฟฟ้า ร.ฟ.ท. โดยตรง ซึ่งการดำเนินการดังกล่าวจะช่วยเพิ่มความยืดหยุ่นในการบริหารให้กับ รถไฟฟ้า ร.ฟ.ท. อันจะส่งผลให้สามารถบริหารโครงการได้เต็มที่กว่าครั้งที่บริหารรถไฟฟ้าเชื่อมท่าอากาศยานสุวรรณภูมิ เพราะ รถไฟฟ้า ร.ฟ.ท. มีรายได้เป็นของตัวเอง และการดำเนินการไม่จำเป็นต้องเปิดประมูลตามกฎระเบียบที่เกี่ยวข้อง เสมือนว่า รถไฟฟ้า ร.ฟ.ท. มีสถานะบริษัทเทียบเท่า การบินไทย ที่สามารถดำเนินการต่าง ๆ ได้ด้วยตนเอง
อย่างไรก็ดีในสมัย ศักดิ์สยาม ชิดชอบ เป็นรัฐมนตรีว่าการกระทรวงคมนาคม และ นิรุฒ มณีพันธ์ เป็นผู้ว่าการรถไฟแห่งประเทศไทย ได้มีการทบทวนบทบาทการให้บริการของ ร.ฟ.ท.​ และรถไฟฟ้า ร.ฟ.ท. ใหม่ โดยลงมติให้ ร.ฟ.ท. ต้องเปิดประมูลหาเอกชนเข้ามาดำเนินการแทน รถไฟฟ้า ร.ฟ.ท. เนื่องมาจากความล่าช้าในการก่อสร้างโครงการรถไฟฟ้าสายสีแดงเข้ม การก่อสร้างส่วนต่อขยายเพื่อขยายเส้นทาง และการขอเพิ่มงบประมาณในส่วนของ Variation Order (VO) ที่เกิดขึ้นจากการปรับรายละเอียดโครงการในสัญญาที่ 1 และสัญญาที่ 3 ประกอบกับวงเงินกู้ที่ใช้ก่อสร้างโครงการขององค์กรความร่วมมือระหว่างประเทศของญี่ปุ่นได้หมดลงและไม่สามารถกู้เพิ่มได้อีก และรัฐบาลไทยจำเป็นต้องดึงงบประมาณคืนส่วนหนึ่งเพื่อแก้ปัญหาการแพร่ระบาดของโรคโควิด-19 ทำให้กระทรวงคมนาคมตัดสินใจทบทวนบทบาทของ ร.ฟ.ท. และขอให้เปิดประมูลโครงการโดยเร็วที่สุด
ทั้งนี้ ร.ฟ.ท. อยู่ในระหว่างการศึกษารายละเอียดการเปิดประมูลโครงการ และจัดทำรายละเอียดเพื่อเสนอต่อกระทรวงคมนาคมต่อไป คาดว่าการดำเนินการจะแล้วเสร็จและได้เอกชนเข้าร่วมลงทุนภายใน พ.ศ. 2570
การให้บริการ > การให้บริการปกติ

รถไฟฟ้าชานเมือง สายสีแดง เปิดให้บริการเดินรถ โดยเริ่มเดินรถเที่ยวแรกในเวลา 05.00 น. จากสถานีต้นทางสถานีกลางกรุงเทพอภิวัฒน์ สถานีรังสิต และสถานีตลิ่งชัน มุ่งหน้ารังสิต โดยความถี่การเดินรถตามปกติอยู่ที่ 15 นาทีนอกช่วงเวลาเร่งด่วน และ 10 นาทีในช่วงเวลาเร่งด่วนเฉพาะสายธานีรัถยา ส่วนสายนครวิถีให้บริการที่ความที่ 20 นาทีตลอดเวลาให้บริการ และมีขบวนรถเที่ยวสุดท้ายให้บริการในเวลา 0.00 น. ก่อนปิดให้บริการ ทั้งนี้ผู้โดยสารต้องใช้งานบัตรโดยสารให้ถูกประเภท
การให้บริการ > อัตราค่าโดยสาร

รถไฟฟ้าชานเมือง สายสีแดง มีอัตราค่าโดยสารตามปกติที่เรียกเก็บเริ่มต้น 12 - 42 บาท คิดตามระยะทางจากสถานีต้นทางไปยังสถานีปลายทาง
เช่นเดียวกับรถไฟฟ้ามหานคร รถไฟฟ้าชานเมือง สายสีแดง จะมีอัตราค่าโดยสารตามระยะทางเพิ่มเติมสำหรับผู้ที่โดยสารมาจากสายนครวิถีข้ามไปสายธานีรัถยา หรือสายธานีรัถยาข้ามไปสายนครวิถี โดยคำนวณจากอัตราค่าโดยสารตามระยะทางของสายธานีรัถยา บวกกับอัตราค่าโดยสารของสายนครวิถี หักลบด้วยค่าธรรมเนียมแรกเข้าระบบ 1 ครั้ง ทำให้อัตราค่าโดยสารสูงสุดไม่เกิน 60 บาท เมื่อเดินทางข้ามสาย และเช่นกัน เมื่อเดินทางมาจาก สายฉลองรัชธรรม จะได้รับการยกเว้นค่าแรกเข้าระบบ 12 บาท เมื่อเดินทางต่อในสายสีแดง ตามนโยบายของกระทรวงคมนาคม โดยผู้โดยสารจะต้องใช้งานบัตรเครดิตตามมาตรฐาน EMV แตะออกระบบที่ สถานีบางซ่อน แล้วแตะกลับเข้าระบบใหม่อีกครั้งภายในเวลา 10 นาที ถึงจะได้รับการยกเว้นค่าแรกเข้าระบบ 12 บาท ทั้งนี้การเดินทางจากสายสีแดงไปสายเฉลิมรัชมงคล หรือสายสีชมพู จะต้องจ่ายอัตราค่าโดยสารเต็มจำนวน ตามเงื่อนไขในสัญญาสัมปทานของโครงการรถไฟฟ้ามหานคร สายเฉลิมรัชมงคล และโครงการรถไฟฟ้ามหานคร สายสีชมพู
อย่างไรก็ตาม เพื่อเป็นแรงจูงใจในการดึงผู้โดยสารเข้ามาใช้บริการ รถไฟฟ้าชานเมือง สายสีแดง จะเก็บอัตราค่าโดยสารในรูปแบบอัตราค่าโดยสารคงที่แม้มีการเปลี่ยนสายทางเช่นเดียวกับรถไฟฟ้าบีทีเอสส่วนสัมปทาน กล่าวคือผู้โดยสารที่เดินทางจากสถานีรังสิต ไปยังสถานีตลิ่งชันโดยผ่านสถานีกลางกรุงเทพอภิวัฒน์ จะเสียอัตราค่าโดยสารในอัตราสูงสุดเพียง 42 บาท และยังได้จำหน่ายตั๋วโดยสารแบบ 30 วัน 30 เที่ยว ราคา 800 บาท เฉลี่ยเที่ยวละ 26.67 บาท ทั้งนี้ตั้งแต่เดือนพฤศจิกายน พ.ศ. 2564 เป็นระยะเวลา 3 ปี ในส่วนของอัตราค่าโดยสารร่วมระหว่างสายสีแดงกับสายฉลองรัชธรรม ผู้โดยสารจะต้องชำระค่าโดยสารโดยคำนวณจากอัตราค่าโดยสารของสายอื่น ๆ บวกกับอัตราค่าโดยสารของสายสีแดง (จากสถานีต้นทางและปลายทางจนถึงสถานีเปลี่ยนเส้นทาง) หักลบด้วยค่าธรรมเนียมแรกเข้า 12 บาท ทำให้อัตราค่าโดยสารสูงสุดอยู่ที่ 70 บาท เมื่อเดินทางข้ามไปยังหรือมาจากสายฉลองรัชธรรม
ตั้งแต่วันที่ 16 ตุลาคม พ.ศ. 2566 ที่ประชุมคณะรัฐมนตรีไทย คณะที่ 63 มีมติเห็นชอบหลักการปรับลดอัตราค่าโดยสารรถไฟฟ้าในกรุงเทพมหานครและปริมณฑลเหลือสูงสุด 20 บาทตลอดสาย โดยนำร่องที่รถไฟฟ้ามหานคร สายฉลองรัชธรรม และรถไฟฟ้าชานเมือง สายสีแดง โดยจะจัดเก็บอัตราค่าโดยสารที่ 12-20 บาท กรณีเดินทางภายในสายสีแดงหรือข้ามไปสายสีม่วง หรือสูงสุดที่ 49 บาท กรณีเดินทางข้ามไปสายสีน้ำเงิน (โดยผ่านสายสีม่วงที่สถานีบางซ่อน และเข้าสายสีน้ำเงินที่สถานีเตาปูน) 50 บาท กรณีเดินทางข้ามไปสายสีชมพู (โดยผ่านสายสีม่วงที่สถานีบางซ่อน และเข้าสายสีชมพูที่สถานีศูนย์ราชการนนทบุรี) และ 62 บาท กรณีเดินทางข้ามไปสายสีเหลือง (โดยผ่านสายสีม่วงที่สถานีบางซ่อน เข้าสายสีน้ำเงินที่สถานีเตาปูน และเข้าสายสีเหลืองที่สถานีลาดพร้าว) รวมถึงยกเลิกการจำหน่ายเที่ยวโดยสารเหมาจ่ายลงชั่วคราว ทั้งนี้จนกว่าจะมีประกาศเปลี่ยนแปลงจากกระทรวงคมนาคมหรือหน่วยงานที่เกี่ยวข้อง
การให้บริการ > สิ่งอำนวยความสะดวก

มีจุดจอดรถประจำสถานีทุกสถานี รวมถึงมีจุดจอดรถบริเวณท่าอากาศยานดอนเมืองซึ่งเป็นพื้นที่ของบริษัท ท่าอากาศยานไทย จำกัด (มหาชน) 1 แห่ง และมีจุดจอดแล้วจร (park and ride) 1 แห่ง ที่ชั้นใต้ดินของอาคารสถานีกลางกรุงเทพอภิวัฒน์ ซึ่งเป็นพื้นที่ใช้ร่วมกันกับรถไฟฟ้ามหานคร สายเฉลิมรัชมงคล สามารถจอดได้ 1,100 คัน
แหล่งข้อมูลอื่น

| ด ค ก ระบบขนส่งมวลชนในเขตเมืองและเครือข่ายในประเทศไทย |
| --- | --- |
 การขนส่งในประเทศไทย  การขนส่งระบบรางในประเทศไทย  รถไฟฟ้าในประเทศไทย กรุงเทพมหานครและปริมณฑล 
รถไฟความเร็วสูง:  สายตะวันออก (โครงการ)  สายตะวันออกเฉียงเหนือ (โครงการ)  สายเหนือ (โครงการ)  สายใต้ (โครงการ) 
รถไฟชานเมือง:  กรุงเทพมหานคร  ขบวนรถชานเมือง   รถไฟฟ้าสายสีแดง   แอร์พอร์ต เรล ลิงก์ 
ระบบขนส่งมวลชนเร็ว:  กรุงเทพมหานคร  รถไฟฟ้าบีทีเอส   รถไฟฟ้ามหานคร 
รถไฟรางเดี่ยว:  กรุงเทพมหานคร  สายสีเหลือง   สายสีชมพู  หาดใหญ่ (โครงการ)  พัทยา (โครงการ) 
รถไฟรางเบาและรถราง:  กรุงเทพมหานคร สายสีเงิน (โครงการ)  รถรางกรุงเทพ (ยกเลิก)  เชียงใหม่ (โครงการ)  ขอนแก่น (โครงการ)  นครราชสีมา (โครงการ)  พิษณุโลก (โครงการ)  ภูเก็ต (โครงการ) 
ระบบขนส่งผู้โดยสาร:  กรุงเทพมหานคร  สายสีทอง 
รถโดยสารด่วนพิเศษ:   บีอาร์ที สายสาทร–ราชพฤกษ์  ฉะเชิงเทรา (โครงการ)  ชลบุรี (โครงการ)  ระยอง (โครงการ)  ศรีราชา (โครงการ)
สถานีขนส่งผู้โดยสารกรุงเทพ (จตุจักร)

สถานีขนส่งผู้โดยสารกรุงเทพ (จตุจักร) หรือเรียกว่า หมอชิตใหม่ หรือที่เรียกกันติดปากว่า หมอชิต 2 ตั้งอยู่บนถนนกำแพงเพชร 2 แขวงจตุจักร เขตจตุจักร กรุงเทพมหานคร ในพื้นที่ของการรถไฟแห่งประเทศไทย บริหารงานโดยบริษัท ขนส่ง จำกัด (บขส.) ถือว่าเป็นสถานีขนส่งผู้โดยสารที่มีขนาดใหญ่ที่สุดในประเทศไทย
สถานีขนส่งผู้โดยสารกรุงเทพ (จตุจักร) เป็นอาคารขนาด 4 ชั้น เนื้อที่ประมาณ 27,000 ตารางเมตร บริการรถโดยสารปรับอากาศสำหรับเดินทางไปยังพื้นที่ ภาคกลาง, ภาคเหนือ, ภาคตะวันออกเฉียงเหนือ (ภาคอีสาน) ของประเทศไทย ในส่วนภาคตะวันออก และภาคใต้ จะมีให้บริการในบางเส้นทาง และมีการให้บริการรถโดยสารประจำทางไปยังประเทศเพื่อนบ้านบางประเทศ
ประวัติ

แต่เดิมสถานีขนส่งผู้โดยสารกรุงเทพ (จตุจักร) ตั้งอยู่ในบริเวณพื้นที่ศูนย์ซ่อมบำรุงรถไฟฟ้าบีทีเอส และลานจอดรถจอดแล้วจรใกล้เคียงกับสถานีหมอชิตของรถไฟฟ้าบีทีเอส สายสุขุมวิท ซึ่งเป็นพื้นที่ของกรมธนารักษ์ จำนวน 63 ไร่ เปิดทำการครั้งแรกเมื่อวันที่ 1 มกราคม พ.ศ. 2503 ในชื่อว่าสถานีขนส่งผู้โดยสารกรุงเทพ (หมอชิต) หรือรู้จักกันในชื่อว่าสถานีขนส่งหมอชิต
ต่อมาได้มีมติคณะรัฐมนตรีในปี พ.ศ. 2539 ให้กรมการขนส่งทางบกส่งมอบพื้นที่เนื้อที่ 63 ไร่ 2 งาน 65 ตารางวา คืนให้กับกรมธนารักษ์เพื่อนำไปพัฒนาพื้นที่ โดยกรมธนารักษ์ได้เซ็นสัญญากับบริษัท บางกอกเทอร์มินอล จำกัด (BKT) เพื่อก่อสร้างและพัฒนาโครงสร้างสาธารณูปโภคพื้นฐานในปี พ.ศ. 2539 หลังจากบริษัทชนะการประมูลมูลค่า 550 ล้านบาทในการก่อสร้างอาคารสำนักงาน สถานีขนส่ง พื้นที่เชิงพาณิชย์ และพื้นที่จอดรถ
ในปี พ.ศ. 2541 สถานีขนส่งหมอชิตต้องย้ายจากพื้นที่เดิมมายังพื้นที่ปัจจุบัน เนื่องจากความต้องการใช้พื้นที่ของบริษัท ระบบขนส่งมวลชนกรุงเทพ จำกัด (มหาชน) เพื่อใช้เป็นพื้นที่ก่อสร้างศูนย์ซ่อมบำรุงรถไฟฟ้าบีทีเอสและที่ตั้งของสำนักงานใหญ่ กรมธนารักษ์ กระทรวงการคลังจึงได้เปลี่ยนไปให้บีทีเอสเช่าใช้งานต่อ รวมถึงเพื่อแก้ไขปัญหาความแออัดของการจราจร และเรียกสถานีขนส่งผู้โดยสารแห่งใหม่ว่า หมอชิตใหม่ หรือ หมอชิต 2 เปิดให้บริการเมื่อวันที่ 8 เมษายน พ.ศ. 2541 ตั้งอยู่ที่ 999 ถนนกำแพงเพชร 2 แขวงจตุจักร เขตจตุจักร กรุงเทพมหานคร บนที่ดินของการรถไฟแห่งประเทศไทยในรูปแบบของการเช่า เป็นอาคารขนาด 4 ชั้น เนื้อที่ประมาณ 27,000 ตารางเมตร เนื้อที่ทั้งหมดประมาณ 73 ไร่ พร้อมสิ่งอำนวยความสะดวกครบครัน
ต่อมาในปี พ.ศ. 2560 กระทรวงคมนาคมได้จัดทำแผนระบบขนส่งย่านพหลโยธิน และมีมติของคณะกรรมการคณะกรรมการขับเคลื่อนเมืองอัจฉริยะพื้นที่บางซื่อ ให้ย้ายสถานีขนส่งผู้โดยสารกรุงเทพ (จตุจักร) ไปยังพื้นที่แห่งใหม่คือบริเวณหมอชิตเก่า เพื่อคืนพื้นที่ให้กับการรถไฟแห่งประเทศไทยนำไปก่อสร้างศูนย์ซ่อมรถไฟฟ้าชานเมือง สายสีแดง และก่อสร้างเป็นส่วนหนึ่งของสถานีกลางกรุงเทพอภิวัฒน์
โครงการดังกล่าวยุติลงในปี พ.ศ. 2563 จากการเปิดเผยของ นายสรพงศ์ ไพฑูรย์พงษ์ อธิบดีกรมการขนส่งทางราง ในฐานะประธานกรรมการบริษัท ขนส่ง จำกัด (บขส.) ว่าจากการหารือกับนายศักดิ์สยาม ชิดชอบ รัฐมนตรีว่าการกระทรวงคมนาคม มีความเห็นร่วมกันว่าจะไม่ย้ายสถานีขนส่งผู้โดยสารกรุงเทพ (จตุจักร) ไปยังที่ตั้งใหม่ เพื่อประโยชน์ของประชาชนและลดภาระค่าใช้จ่ายในการเคลื่อนย้าย ซึ่งตัวสถานีมีศักยภาพในการเชื่อมต่อกับระบบขนส่งมวลชนอื่นได้ในพื้นที่โดยรอบสถานีกลางกรุงเทพอภิวัฒน์ และมีการต่อรองลดการเช่าพื้นที่จากการรถไฟแห่งประเทศไทย (รฟท.) ลงจากเดิม 73 ไร่ เหลือ 58 ไร่ เพื่อลดค่าใช้จ่ายลง และพัฒนาพื้นที่ได้อย่างมีประสิทธิภาพขึ้น โดยแผนการเชื่อมต่อจะแบ่งเป็น 2 ระยะ คือ ระยะแรกจะใช้รถโดยสารไฟฟ้าวิ่งเป็นชัตเติ้ลบัสรอบสถานี และระยะที่สองจะสร้างทางเดินลอยฟ้าเชื่อมต่อระหว่างสถานีขนส่งผู้โดยสารกับสถานีกลางกรุงเทพอภิวัฒน์ ระยะทาง 800 เมตร
ส่วนของการใช้งานสถานีขนส่งในโครงการของบางกอกเทอร์มินอลนั้น บริษัท ขนส่ง จำกัด ได้หารือร่วมกับทางกรมธนารักษ์ว่าจะสงวนสิทธิ์พื้นที่ประมาณ 11,200 ตารางเมตร เพื่อย้ายการเดินรถโดยสารขนาดเล็ก (มินิบัส) ที่ใช้ระยะทางเดินทางไม่เกิน 300 กิโลเมตร ไปใช้พื้นที่ดังกล่าวในการให้บริการ ซึ่งต้องรอความชัดเจนของโครงการและรอการก่อสร้างโครงการให้แล้วเสร็จจึงจะเริ่มให้บริการตามแผนดังกล่าว
ที่ตั้ง

สถานีขนส่งผู้โดยสารกรุงเทพ (จตุจักร) ตั้งอยู่ในแขวงลาดยาว เขตจตุจักร เชื่อมต่อกับระบบขนส่งมวลชนหลัก 3 รูปแบบด้วยกัน ได้แก่ รถโดยสารประจำทางท้องถิ่น (ขสมก.) รถไฟฟ้าบีทีเอส และรถไฟฟ้ามหานคร
สถานีรถไฟฟ้าที่ใกล้เคียงคือ
สถานีหมอชิต ทางออก 1 และ 2
สถานีสวนจตุจักร ทางออก 1 และ 2
สถานีกำแพงเพชร ทางออก 1
การเดินทางจากสถานีรถไฟฟ้าทั้งสามสถานีไปยังสถานีขนส่งผู้โดยสารกรุงเทพ (จตุจักร) สามารถเดินทางได้ด้วยรถแท็กซี่ รถมอเตอร์ไซค์รับจ้าง หรือด้วยการเดิน ระยะทางประมาณ 2 กิโลเมตร สำหรับรถโดยสารประจำทางที่ผ่าน ประกอบไปด้วย ฝั่งจตุจักร รถประจำทางสาย 3 และ 77 และบริเวณอื่นที่จะผ่านเข้าไปยังสถานีขนส่งคือสาย 96, 104, 134, 136, 138, 145, 517 และ 529
สำหรับรถโดยสารประจำทางในพื้นที่กรุงเทพที่ผ่านเข้ามายังสถานีขนส่งผู้โดยสารกรุงเทพ (จตุจักร) ประกอบไปด้วยสาย 3, 16, 49, 77, 96, 104, 134, 136, 138, 145, 157, 170, 509, 517, 529 และ 536 สามารถดูรายละเอียดเพิ่มเติมได้ที่รายชื่อด้านล่าง
ที่ตั้ง > พื้นที่ใกล้เคียง

ในพื้นที่ใกล้เคียงสถานีขนส่งผู้โดยสารกรุงเทพ (จตุจักร) เป็นที่ตั้งของตลาดนัดจตุจักร ซึ่งเป็นตลาดนัดยอดนิยมของนักท่องเที่ยวและประชาชนในพื้นที่ที่มีสินค้ามากมายจำหน่าย เช่น เสื้อผ้า อาหาร ขนมหวาน และพื้นที่การค้าอื่น ๆ ใกล้เคียง เช่น เจเจมอลล์, ยูเนียนมอลล์ และเซ็นทรัล ลาดพร้าว
แผนผังและบริการ > แผนผัง

สถานีขนส่งผู้โดยสารกรุงเทพ (จตุจักร) มีพื้นที่รวม 58 ไร่ มีการแบ่งส่วนของผู้โดยสารขาเข้าและผู้โดยสารขาออกแยกจากกัน ตั้งติดอยู่กับถนนกำแพงเพชร 2 ทั้งสองด้าน และติดอยู่กับพื้นที่ของการรถไฟแห่งประเทศไทย หลังสวนสมเด็จพระนางเจ้าสิริกิติ์ฯ อาคารผู้โดยสารแบ่งออกเป็น 4 ชั้นตามปลายทางของรถโดยสาร ได้แก่ ชั้นที่ 1 สำหรับภาคเหนือ ภาคกลาง ภาคตะวันออก และชานชลา ชั้นที่ 2 และ 4 เป็นที่ตั้งของสำนักงานบริษัท ขนส่ง จำกัด (บขส.) และชั้น 3 เป็นส่วนของสำหรับภาคตะวันออกเฉียงเหนือ
อาคารมีการติดตั้งเครื่องปรับอากาศทั่วทั้งอาคาร ออกตั๋วโดยสารผ่านบูทจำหน่ายตั๋ว มีลิฟต์ให้บริการ 4 ตัว มีบันไดเลื่อนจำนวน 5 ตัว พร้อมบันไดหนีไฟ มีจุดบริการแท็กซี่จำนวน 3 จุด 1 จุดในพื้นที่ผู้โดยสารขาเข้า และ 2 จุดในพื้นที่ผู้โดยสารขาออก มีระบบรักษาความปลอดภัยตลอด 24 ชั่วโมง มีชานชลาเทียบรถโดยสารทั้งหมด 126 ชานชลา เป็นชานชลาหมายเลขปกติ 122 ชานชลา และชานชลา ก. (1ก.-4ก.) จำนวน 4 ชานชลา
แผนผังและบริการ > บริการ

สถานีขนส่งผู้โดยสารกรุงเทพ (จตุจักร) มีโซนพักรอรถโดยสารในห้องปรับอากาศ มีศูนย์อาหารทั้งบริเวณชั้นที่ 1 และชั้นที่ 3 ให้บริการ มีเคาท์เตอร์จำหน่ายตั๋วตั้งอยู่ในพื้นที่ชั้นที่ 1 สำหรับการเดินทางในภาคเหนือ ภาคกลาง ภาคตะวันออก และชั้นที่ 3 สำหรับภาคตะวันออกเฉียงเหนือและเส้นทางไกลอื่น ๆ มีบริการรับฝากกระเป๋าบนชั้นที่ 4 ใกล้กับทางเข้าศูนย์อาหาร ให้บริการตั้งแต่เวลา 5.00 น. ถึง 22.00 น. นอกจากนี้ยังมีร้านสะดวกซื้อและร้านนวดสปาให้บริการในชั้นที่ 1 อีกด้วย
เส้นทางเดินรถ

สามารถตรวจสอบเส้นทางเพิ่มเติมได้ที่เว็บไซต์ของบริษัท ขนส่ง จำกัด (บขส.) และบริษัทที่ได้สัมปทานเดินรถร่วมบริการในแต่ละภูมิภาค
| จากกรุงเทพ> ปลายทาง | จากกรุงเทพ> เวลา | จากกรุงเทพ> ราคา |
| --- | --- | --- |
| เชียงใหม่ | 06:00–21:35 น. | 594 บาท |
| พิษณุโลก | 10:00–23:30 น. | 320 บาท |
| เชียงราย | 07:00–20:35 น. | 626 บาท |
| นครราชสีมา | 04:00–23:00 น. | 227 บาท |
| สุโขทัย | 07:00–21:00 น. | 365 บาท |
ไปกรุงเทพ
| เริ่มต้นจาก | เวลา | ราคา |
| เชียงใหม่ | 07:30–20:05 น. | 572 บาท |
| พิษณุโลก | 08:30–23:45 น. | 320 บาท |
| เชียงราย | 13:00–18:30 น. | 698 บาท |
| นครราชสีมา | 00:20–21:40 น. | 227 บาท |
| สุโขทัย | 08:00–21:10 น. | 389 บาท |
เส้นทางเดินรถ > เส้นทางระหว่างประเทศ

เส้นทางรถโดยสารประจำทางที่ให้บริการเชื่อมต่อระหว่างกรุงเทพมหานครและประเทศเพื่อนบ้าน
| สถานีในไทย | เที่ยวไป | สายที่ | เส้นทาง | ประเทศเพื่อนบ้าน | เที่ยวกลับ | ราคา |
| --- | --- | --- | --- | --- | --- | --- |
| สถานีขนส่งผู้โดยสารกรุงเทพ (จตุจักร) | 20.00 น. | 6 | กรุงเทพฯ–เวียงจันทน์ | เวียงจันทน์ (ลาว) | 18.00 น. | 900 บาท |
| สถานีขนส่งผู้โดยสารกรุงเทพ (จตุจักร) | 20.30, 21.00 น. | 10 | กรุงเทพฯ–ปากเซ | ปากเซ (ลาว) | 16.00,17.00 น. | 900 บาท |
| สถานีขนส่งผู้โดยสารกรุงเทพ (จตุจักร) | 08.00, 09.00 น. | 12 | กรุงเทพฯ–อรัญประเทศ–ปอยเปต–เสียมราฐ | เสียมราฐ (กัมพูชา) | 08.00, 09.00 น. | 750 บาท |
| สถานีขนส่งผู้โดยสารกรุงเทพ (จตุจักร) | 05.00 น. | 13 | กรุงเทพฯ–อรัญประเทศ–ปอยเปต–พระตะบอง–พนมเปญ | พนมเปญ (กัมพูชา) | 06.00 น. | 900 บาท |
ระบบขนส่งมวลชนที่เชื่อมต่อกับสถานี

ระบบขนส่งมวลชนเชื่อมต่อกับสถานีโดยตรงมีเพียงรถโดยสารประจำทางที่ให้บริการรับส่งและเชื่อมต่อสถานีขนส่งผู้โดยสารกรุงเทพ (จตุจักร) กับขนส่งมวลชนอื่นและพื้นที่ส่วนอื่น ๆ ของกรุงเทพมหานคร ประกอบไปด้วย
องค์การขนส่งมวลชนกรุงเทพ
สีม่วง : เขตการเดินรถที่ 1
สีเขียว : เขตการเดินรถที่ 2
สีแดง : เขตการเดินรถที่ 3
สีส้มแดง : เขตการเดินรถที่ 4
สีชมพู : เขตการเดินรถที่ 5
สีเหลือง : เขตการเดินรถที่ 6
สีนํ้าเงิน : เขตการเดินรถที่ 7
สีนํ้าตาล : เขตการเดินรถที่ 8
รถเอกชน
สีกรมท่า : เส้นทางของ บจก.ไทยสมายล์บัส (และบริษัทในเครือ)
ระบบขนส่งมวลชนที่เชื่อมต่อกับสถานี > อู่หมอชิต (ด้านนอก) > รถเอกชน

เส้นทางที่มีรถรองรับวีลแชร์
| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 1-6 (52)  |  ปากเกร็ด |  สถานีขนส่งผู้โดยสารกรุงเทพ (จตุจักร) | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) 2.รถโดยสารประจำทางสีส้ม (ใช้พลังงานไฟฟ้า) | บจก.สมาร์ทบัส (เครือไทยสมายล์บัส) | ผ่านถนนวิภาวดีรังสิต |
| 104 (2-16)  |  ปากเกร็ด |  สถานีขนส่งผู้โดยสารกรุงเทพ (จตุจักร) | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.สมาร์ทบัส (เครือไทยสมายล์บัส) | ผ่านถนนงามวงศ์วาน |
| 122 (2-48)  | แฮปปี้แลนด์ |  สถานีขนส่งผู้โดยสารกรุงเทพ (จตุจักร) | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.รวีโชค (เครือไทยสมายล์บัส) |  |
| 170 (4-49)  | บรมราชชนนี |  สถานีรถไฟกลางกรุงเทพอภิวัฒน์ | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 517 (เดิม)  | สถาบันเทคโนโลยีพระจอมเกล้าเจ้าคุณทหารลาดกระบัง |  สถานีขนส่งผู้โดยสารกรุงเทพ (จตุจักร) | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส | ใช้เลข 1-56 หรือ 517X |
| 529E (4-29E)  | แสมดำ |  สถานีขนส่งผู้โดยสารกรุงเทพ (จตุจักร) | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 555 (S6)  |  ท่าอากาศยานสุวรรณภูมิ |  สถานีรถไฟกลางกรุงเทพอภิวัฒน์ | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ราชาโร้ด (เครือไทยสมายล์บัส) |  |
สถานที่สำคัญใกล้เคียง

สถานีเดินรถโดยสารขนาดเล็ก (จตุจักร)
สถานีกลางกรุงเทพอภิวัฒน์ (สถานีกลางบางซื่อ)
เจเจมอลล์
ตลาดนัดจตุจักร
พิพิธภัณฑ์เด็กกรุงเทพมหานคร แห่งที่ 1 (จตุจักร)
สวนจตุจักร
สวนรถไฟ
สวนสมเด็จพระนางเจ้าสิริกิติ์ฯ
รถไฟฟ้ามหานคร สายเฉลิมรัชมงคล (MRT สายสีน้ำเงิน) สถานีกำแพงเพชร
รถไฟฟ้าเฉลิมพระเกียรติ 6 รอบพระชนมพรรษา สาย 1 (BTS สายสุขุมวิท หรือ สายสีเขียว) สถานีหมอชิต
กรมการขนส่งทางบก
แหล่งข้อมูลอื่น

แผนที่และภาพถ่ายทางอากาศของ สถานีขนส่งผู้โดยสารกรุงเทพ (จตุจักร)
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°29′05″N 100°19′32″E﻿ / ﻿13.484759°N 100.325636°E﻿ / 13.484759; 100.325636
| ด ค กสถานีขนส่งหลักในกรุงเทพมหานครและปริมณฑล |
| --- | --- |
ทางบก:  สถานีขนส่งผู้โดยสารกรุงเทพ (จตุจักร) (หมอชิต 2)  สถานีขนส่งผู้โดยสารรังสิต  สถานีขนส่งผู้โดยสารกรุงเทพ (ถนนบรมราชชนนี) (สายใต้ใหม่ ตลิ่งชัน)  สถานีขนส่งผู้โดยสารกรุงเทพ (เอกมัย) 
ทางน้ำ:  ท่าเรือกรุงเทพ (คลองเตย) 
ระบบราง:  สถานีกลางกรุงเทพอภิวัฒน์ (บางซื่อ)  สถานีกรุงเทพ (หัวลำโพง)  สถานีธนบุรี  สถานีวงเวียนใหญ่ 
ทางอากาศ:  ท่าอากาศยานดอนเมือง  ท่าอากาศยานสุวรรณภูมิ 

สถานีขนส่งในอดีต:  สถานีขนส่งผู้โดยสารกรุงเทพ (ไฟฉาย) (สายใต้เก่า ไฟฉาย)  สถานีขนส่งผู้โดยสารกรุงเทพ (ปิ่นเกล้า) (สายใต้ ปิ่นเกล้า)  ด่านขนอนบางกอก  สถานีรถไฟธนบุรี (เดิม)  สนามบินสระปทุม  สนามม้านางเลิ้ง  สถานีรถไฟปากคลองสาน 
โครงการในอนาคต:  สถานีขนส่งผู้โดยสารกรุงเทพ (บางนา) (แบงค็อก มอลล์)  สถานีขนส่งผู้โดยสารกรุงเทพ (หมอชิต) 
ผู้ให้บริการ/ควบคุม:  บริษัท ขนส่ง จำกัด  บริษัท สิริโปรเจ็ค คอนสทรัคชั่น จำกัด  การท่าเรือแห่งประเทศไทย  การรถไฟแห่งประเทศไทย  บริษัท ท่าอากาศยานไทย จำกัด (มหาชน)  บริษัท ขนส่งน้ำมันทางท่อ จำกัด  บริษัท ท่อส่งปิโตรเลียมไทย จำกัด 
ส่วนราชการ:  กระทรวงคมนาคม  สำนักงานนโยบายและแผนการขนส่งและจราจร  กรมการขนส่งทางบก  กรมการขนส่งทางราง  กรมเจ้าท่า  กรมท่าอากาศยาน 
พื้นที่สถานีขนส่งหมอชิตเก่าในปัจจุบัน ภายใต้การดูแลของรถไฟฟ้าบีทีเอส
รถโดยสารประจำทางสายกรุงเทพฯ - บุรีรัมย์
พระมงคลวุฒ (เครื่อง สุภทฺโท)

| พระมงคลวุฒ (เครื่อง สุภทฺโท) |
| --- | --- |
คำนำหน้าชื่อ: พระคุณท่าน ท่านเจ้าคุณ
ชื่ออื่น: ท่านเจ้าคุณ หลวงปู่เครื่อง สุภทฺโท
ส่วนบุคคล
เกิด: 15 กรกฎาคม พ.ศ. 2453 (98 ปี)
มรณภาพ: 28 กรกฎาคม พ.ศ. 2551
นิกาย: มหานิกาย
การศึกษา: น.ธ.เอก
ตำแหน่งชั้นสูง
ที่อยู่: วัดสระกำแพงใหญ่ จังหวัดศรีสะเกษ
บรรพชา: พ.ศ. 2471
อุปสมบท: พ.ศ. 2474
พรรษา: 77
ตำแหน่ง: เจ้าอาวาสวัดสระกำแพงใหญ่รูปที่ 7, ผู้ก่อตั้งวิทยาลัยสงฆ์ศรีสะเกษ มหาวิทยาลัยมหาจุฬาลงกรณราชวิทยาลัย
พระมงคลวุฒ (หลวงปู่เครื่อง สุภทฺโท) เป็นพระราชาคณะชั้นสามัญยก ได้เข้าฝากตัวเป็นศิษย์กับท่านเจ้าคุณ พระมงคลเทพมุนี (สด จนฺทสโร) วัดปากน้ำ ภาษีเจริญ กรุงเทพมหานครเพื่อศึกษาปฏิบัติสมถวิปัสสนากัมมัฏฐานวิชชาธรรมกาย, อดีตเจ้าอาวาสวัดสระกำแพงใหญ่รูปที่ 7,ผู้ก่อตั้งและผู้มีคุณูปการต่อวิทยาลัยสงฆ์ศรีสะเกษ มหาวิทยาลัยมหาจุฬาลงกรณราชวิทยาลัย
สถานีห้าแยกลาดพร้าว

สถานีห้าแยกลาดพร้าว (อังกฤษ: Ha Yaek Lat Phrao station; รหัส: N9) เป็นสถานีรถไฟฟ้าบีทีเอสแบบยกระดับในเส้นทางสายสุขุมวิทส่วนต่อขยายหมอชิต–สะพานใหม่–คูคต ยกระดับเหนือถนนพหลโยธินบริเวณด้านหน้าศูนย์การค้าเซ็นทรัล ลาดพร้าว ในพื้นที่เขตจตุจักร กรุงเทพมหานคร เปิดให้บริการเมื่อวันที่ 9 สิงหาคม พ.ศ. 2562
ที่ตั้ง

ถนนพหลโยธิน บริเวณใกล้กับจุดบรรจบถนนลาดพร้าวกับถนนหอวัง ด้านหน้าศูนย์การค้าเซ็นทรัล ลาดพร้าว และโรงเรียนหอวัง ในพื้นที่แขวงจตุจักรและแขวงจอมพล เขตจตุจักร กรุงเทพมหานคร
เดิมทีตามแผนงานของกรุงเทพมหานครและบีทีเอสซี สถานีแห่งนี้จะใช้ชื่อสถานีว่า สถานีหอวัง เนื่องมาจากตั้งอยู่ด้านหน้าถนนหอวังและโรงเรียนหอวังซึ่งเป็นสัญลักษณ์ใหญ่ของพื้นที่ แต่หลังจากที่คณะรัฐมนตรีมีมติให้โอนย้ายโครงการไปอยู่ภายใต้การดำเนินการของการรถไฟฟ้าขนส่งมวลชนแห่งประเทศไทย จึงได้มีการพิจารณาชื่อสถานีใหม่หลายแห่งโดยอ้างอิงจากความไม่แน่นอนของสถานที่ที่ใช้อ้างอิงชื่อสถานี จึงทำให้สถานีหอวังเปลี่ยนชื่อมาเป็น สถานีห้าแยกลาดพร้าว ในปัจจุบัน ต่อมาได้มีการเปลี่ยนชื่อภาษาอังกฤษจากเดิม Ladphrao Intersection เป็น Ha Yaek Lat Phrao ซึ่งมาจากการถอดอักษรไทยเป็นอักษรโรมันแบบถ่ายเสียง
แผนผังสถานี

| 0 | 1 | 2 |
| --- | --- | --- |
| U3 ชานชาลา  | ชานชาลา 1 | สายสุขุมวิท มุ่งหน้า เคหะฯ (หมอชิต) |
U3 ชานชาลา : ชานชาลาเกาะกลาง, ประตูรถจะเปิดทางด้านขวา
| U3 ชานชาลา  | ชานชาลา 2 | สายสุขุมวิท มุ่งหน้า คูคต (พหลโยธิน 24) |
| U2 ชั้นขายบัตรโดยสาร  | ชั้นขายบัตรโดยสาร | ทางออก 1-5, ศูนย์บริการผู้โดยสาร, ห้องขายบัตรโดยสาร, เครื่องขายบัตรโดยสาร, ร้านค้า เซ็นทรัล ลาดพร้าว และโรงแรมเซ็นทาราแกรนด์ แอท เซ็นทรัล ลาดพร้าว สะพานลอยเชื่อมต่อ  พหลโยธิน, ยูเนี่ยนมอลล์ และอาคารเอ็นเนอร์ยีคอมเพล็กซ์ (กำลังก่อสร้าง) |
| G ระดับถนน  | - | ป้ายรถประจำทาง, ถนนพหลโยธิน, ถนนหอวัง, โรงเรียนหอวัง |
รายละเอียดของสถานี > รูปแบบของสถานี

เป็นแบบชานชาลาเกาะกลาง ขนาดมาตรฐาน เพื่อความสะดวกในการเปลี่ยนขบวนรถในกรณีที่ผู้ให้บริการเป็นอีกราย ประกอบด้วยชั้นขายบัตรโดยสารและชานชาลา มีประตูอัตโนมัติกั้นชานชาลาแบบครึ่งความสูง
รายละเอียดของสถานี > สัญลักษณ์ของสถานี

ใช้สีเขียวเข้มตกแต่งรั้วและเสาบริเวณชานชาลา ป้ายทางเข้าและทางขึ้นสถานี เพื่อบ่งบอกว่าเป็นสถานีฝั่งพหลโยธินเหนือ กรณีนี้จะแตกต่างจากสถานีในหมวด N ของบีทีเอสเดิมที่กำหนดให้สีส้มเป็นเส้นทางส่วนเหนือ เนื่องจาก รฟม. อ้างอิงสีของโครงการโดยใช้สีที่ปรากฏตามแผนแม่บทโครงข่ายระบบขนส่งมวลชนในกรุงเทพมหานครและพื้นที่ต่อเนื่อง ที่กำหนดให้เส้นทางช่วงวงแหวนลำลูกกา–บางปู เป็นรถไฟฟ้าสายสีเขียวเข้ม และเส้นทางช่วงยศเส–บางหว้า เป็นรถไฟฟ้าสายสีเขียวอ่อน
รายละเอียดของสถานี > สิ่งอำนวยความสะดวก

ลิฟต์ไปยังชั้นขายบัตรโดยสารและชานชาลา
ทางเดินเชื่อมภายในสถานีระหว่างทางออกที่ 1, 3, 6 กับทางออกที่ 2, 4 และ 5 โดยไม่ต้องผ่านพื้นที่ตรวจบัตรโดยสาร
สะพานลอยเชื่อมต่อกับโรงเรียนหอวัง และโลตัส สาขาลาดพร้าว
สะพานลอยเชื่อมต่อกับศูนย์การค้ายูเนี่ยนมอลล์
สะพานลอยและอาคารเชื่อมต่อกับสถานีพหลโยธิน ของรถไฟฟ้ามหานคร สายเฉลิมรัชมงคล
สะพานลอยเชื่อมต่อไปยังถนนวิภาวดีรังสิต บริเวณอาคารสำนักงานใหญ่ของบริษัท ปตท.(กำลังก่อสร้าง)
ทางเข้า-ออก

ประกอบด้วยทางขึ้น-ลงปกติ, สะพานเชื่อมต่ออาคาร และทางเดินใต้รางรถไฟฟ้า (Sky Walk) ได้แก่
1 ศูนย์การค้าเซ็นทรัล ลาดพร้าว (สะพานเชื่อม), เดอะ วัน พาร์ค (บันไดเลื่อนขึ้นและลง)
2 คอนโดมิเนียม เอ็ม ลาดพร้าว (ลิฟต์)
3 ห้างสรรพสินค้าเซ็นทรัล สาขาลาดพร้าว (สะพานเชื่อม พร้อมลิฟต์), โรงแรมเซ็นทาราแกรนด์ แอท เซ็นทรัล ลาดพร้าว กรุงเทพ, ถนนหอวัง
4 วานิสสา คลีนิคเวชกรรม, คอนโดมิเนียมไลฟ์ ลาดพร้าว (บันไดเลื่อนขึ้น)
5 โรงเรียนหอวัง, โลตัส สาขาลาดพร้าว (ทางเดินยกระดับ)
6  พหลโยธิน, ยูเนียนมอลล์, สวนสมเด็จย่า ๘๔ (ทางเดินยกระดับ, บันไดเลื่อนขึ้น, ลิฟต์)
จุดรวมพลอยู่ที่ทางออกที่ 2 บริเวณพื้นถนนก่อนถึงป้ายรถประจำทางไปสวนจตุจักร และทางออกที่ 3 บริเวณด้านหน้าห้างสรรพสินค้าเซ็นทรัล สาขาลาดพร้าว ก่อนถึงถนนหอวัง
เวลาให้บริการ

| ปลายทาง> สายสุขุมวิท.ชานชาลาที่ 1 | ปลายทาง> สายสุขุมวิท.ชานชาลาที่ 1 | ขบวนแรก> สายสุขุมวิท.ชานชาลาที่ 1 | ขบวนสุดท้าย> สายสุขุมวิท.ชานชาลาที่ 1 |
| --- | --- | --- | --- |
| E23 | เคหะฯ | 05.41 | 23.42 |

| E15 | สำโรง | – | 23.56 |
ชานชาลาที่ 2
| N24 | คูคต | 05.15 | 00.19 |
การเชื่อมต่อรถโดยสารประจำทาง > ถนนพหลโยธิน

เส้นทางที่มีรถรองรับวีลแชร์